
	Sabiedrība ar ierobežotu atbildību “Jēkabpils ūdens”
Reģistrācijas Nr. 45403000395
Jaunā iela 60, Jēkabpils, Jēkabpils novads, LV-5201
Tālrunis 25578934, elektroniskais pasts info@jekabpilsudens.lv


Tirgus izpēte
[bookmark: _Hlk135313898]identifikācijas Nr. JŪ – TI 6/2023
„Apkures katla ierīkošana”

1.Pasūtītājs
Sabiedrība ar ierobežotu atbildību “Jēkabpils ūdens”
Reģistrācijas numurs: 45403000395
Adrese: Jaunā iela 60, Jēkabpils, Jēkabpils novads, LV - 5201
Banka: AS SEB banka
Kods: UNLALV2X
Norēķina konta Nr.LV80UNLA0009000508309
Kontaktpersona juridiskos jautājumos: Diāna Ose Tālr.: 25573414 e-pasts: jekabpilsudens@jekabpilsudens.lv 
[bookmark: _Hlk100155099]Tehniskajos jautājumos: Struktūrvienības vadītājs Ainārs Joksts: 29992108, ainars.joksts@inbox.lv

2.Tirgus izpētes priekšmets un apjoms 
[bookmark: _Hlk83803751]2.1. Apkures katla ierīkošana (iegāde, piegāde un uzstādīšana) Daugavsalas ielā 3, Jēkabpilī, Jēkabpils novadā, saskaņā ar tehnisko specifikāciju, atbilstoši  3. pielikumam. 
2.2. Iepirkuma  priekšmets nav sadalīts daļās. Pretendentam piedāvājums jāsagatavo par visu iepirkuma priekšmeta kopumu.
2.3. Termiņš darbu izpildei 1 mēnesis.
2.4. Paredzamā līgumcena: līdz 40 000,00 EUR (bez PVN).

3. Piedāvājuma iesniegšanas vieta, datums un laiks
3.1.Piedāvājumi jāiesniedz līdz 2023.gada 12 jūnijs, plkst. 14:00. 
Atbilstoši normatīvo aktu noteiktajām prasībām, piedāvājums ir parakstīts ar drošu elektronisku parakstu, nosūtot to uz e-pastu: info@jekabpilsudens.lv, ievērojot noteikto termiņu. 
Visi piedāvājumi, kas tiks saņemti pēc noteiktā termiņa, netiek atvērti un netiek vērtēti.

[bookmark: _Toc145916135]4. Vispārējās prasības pretendentiem
4.1. Par pretendentiem var būt personas, kuras atbilst šī nolikuma prasībām un kuras izsaka vēlēšanos piedalīties iepirkumā. Pretendents normatīvajos aktos noteiktajā kārtībā ir reģistrēts Latvijas Republikas Uzņēmumu reģistra Komercreģistrā vai līdzvērtīgā reģistrā ārvalstīs.
4.2. Visi pretendenti piedalās tirgus izpētē uz vienādu noteikumu un vienlīdzības pamata.

5. Pretendenta iesniedzamie dokumenti.
Pretendents iesniedz šādus dokumentus:
1. Rakstisku pieteikumu par dalību tirgus izpētē, kas sniedz īsas ziņas par pretendentu (pretendenta nosaukums, juridiskā adrese, reģistrācijas Nr., kontaktpersonas vārds, uzvārds, tālrunis, e-pasts – 1.pielikums);
2. Finanšu piedāvājumu, atbilstoši  2. pielikumam.
3. Tehnisko specifikāciju/piedāvājumu atbilstoši  3. pielikumam.

6. Piedāvājumu vērtēšana un lēmuma pieņemšana 
6.1. Piedāvājumi, kuri neatbilst Nolikumā noteiktajām noformējuma prasībām var tikt noraidīti, ja to neatbilstība Nolikumā noteiktajām noformējuma prasībām ir būtiska. Pēc Pretendentu iesniegto piedāvājumu atvēršanas tiks veikta piedāvājumu izvērtēšana.
6.2. Par tirgus izpētes uzvarētāju tiks atzīts pretendents, kura piedāvājums atbildīs nolikumam un tehniskajai specifikācijai un kurš piedāvās viszemāko cenu. Nolikuma 2.3. punktā minēto paredzamo līgumcenu, tiek noraidīts un netiek vērtēts.
6.3. Pasūtītājs rakstveidā ir tiesīgs pieprasīt no pretendenta detalizētu skaidrojumu par būtiskiem piedāvājuma nosacījumiem un piedāvātā pakalpojuma specifikāciju. Pretendentam ir pienākums sniegt skaidrojumu pieprasījumā norādītajā termiņā. Ja skaidrojums netiek iesniegts noteiktajā termiņā, pasūtītājam ir tiesības pretendentu izslēgt no turpmākas dalības tirgus izpētē. 
6.4. Ar tirgus izpētes uzvarētāju tiks slēgts līgums atbilstoši tehniskajai specifikācijai un pretendenta piedāvājumam. Iepirkuma līguma summas indeksācija izmaksu pieauguma dēļ netiek paredzēta. 
[bookmark: _Hlk42610729]6.5. Pretendentiem ir pastāvīgi jāseko līdzi aktuālajai informācijai mājas lapā par konkrēto iepirkumu. Pasūtītājs nav atbildīgs par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja. Paziņojums par rezultātiem tiks publicēts mājas lapā: www.jekabpilsudens.lv 
6.6. Pēc lēmuma pieņemšanas 5 (piecu) darba dienu laikā iepirkuma speciālists informēs visus pretendentus par komisijas pieņemto lēmumu, nosūtot informāciju elektroniski uz norādīto e-pastu.
6.7. Pasūtītājs jebkurā brīdī var pieņemt lēmumu par tirgus izpētes izbeigšanu vai pārtraukšanu, neizvēloties nevienu piedāvājumu. 
6.8. Pasūtītājs jebkurā brīdī var pieņemt lēmumu par tirgus izpētes piedāvājumu iesniegšanas termiņa pagarināšanu.

7. Saziņa
7.1. Saziņa starp Pasūtītāju un ieinteresētajiem piegādātājiem iepirkuma procedūras ietvaros notiek latviešu valodā pa pastu, e-pastam pievienojot skenētu dokumentu vai izmantojot elektronisko pastu.
7.2. Ieinteresētais piegādātājs saziņas dokumentu nosūta uz Nolikumā norādīto Pasūtītāja pasta adresi un Pasūtītāja kontaktpersonas elektroniskā pasta adresi. Ja dokuments tiek apliecināts ar drošu elektronisko parakstu, saziņas dokumentu var nosūtīt arī tikai elektroniski.
	7.3. Pasūtītājs (iepirkuma komisija) saziņas dokumentu nosūta pa pastu vai e-pastu uz ieinteresētā piegādātāja norādīto pasta adresi vai elektroniskā pasta adresi.
7.4. Ja ieinteresētais piegādātājs ir laikus pieprasījis papildu informāciju par iepirkuma procedūras dokumentos iekļautajām prasībām attiecībā uz piedāvājumu sagatavošanu un iesniegšanu vai pretendentu atlasi, Pasūtītājs to sniedz 5 (piecu) darba dienu laikā, bet ne vēlāk kā sešas dienas pirms piedāvājumu iesniegšanas termiņa beigām.
[bookmark: page4]7.5. Ja Pasūtītājs sniedz papildu informāciju, tas vienlaikus ar papildu informācijas nosūtīšanu Ieinteresētajam piegādātājam, kas uzdevis jautājumu, ievieto šo informāciju mājas lapā internetā, kurā ir pieejams Nolikums, norādot arī uzdoto jautājumu.
	


7.6. Ja pasūtītājs izdarījis grozījumus iepirkuma procedūras dokumentos, tas ievieto informāciju par grozījumiem mājas lapā internetā, kurā ir pieejams Nolikums.

Pielikumi: 
1. Pretendenta pieteikums
2. Finanšu piedāvājums
3. Tehniskā specifikācija/piedāvājums
4. Līguma projekts

Iepirkumu komisijas priekšsēdētāja E.Serkova

Pielikums Nr.1

Pretendenta pieteikums (veidlapa)
dalībai tirgus izpētē
2023.gada    .	

[bookmark: _Hlk135315339]Iesniedzot šo pieteikumu, Pretendenta vārdā piesaku dalību tirgus izpētē, identifikācijas Nr. JŪ – TI 6/2023 „Apkures katla ierīkošana”


Pretendenta nosaukums:____________________________________________________

Reģistrācijas Nr.

Juridiskā adrese
Bankas rekvizīti___________________________________________________________

Kontaktpersona

/vārds uzvārds, ieņemamais amats, tālruņa numurs,  e-pasta adrese

Apliecinām, ka:
· Apliecinām, ka nav tādu apstākļu, kuri mums liegtu piedalīties tirgus izpētē un izpildīt dokumentos norādītās prasības, pilnībā apzināmies savas saistības un pienākumus,
· pilnībā esam iepazinušies ar visiem tirgus izpētes dokumentiem, pakalpojumu apjomiem, Pasūtītāja sniegto papildus informāciju. Saprotam šo dokumentu prasības, atzīstam tās par pamatotām, tiesiskām un saistošām mums, pretenziju nav,
· iesniedzot šo pieteikumu, apzināmies un pilnībā uzņemamiem visus riskus un atbildību iesniegto piedāvājumu sakarā, 
· piedāvājums sagatavots atbilstoši tirgus izpētes nolikuma prasībām un visas piedāvājumā sniegtās ziņas ir patiesas. 
· sagatavojot un iesniedzot šo piedāvājumu, esam izpildījuši Eiropas Parlamenta un Padomes 2016.gada 27.aprīļa Regulas (ES) 2016/679 par fizisko personu aizsardzību attiecībā uz personas datu apstrādi un šādu datu brīvu apriti, ar kuru atceļ Direktīvu 95/46/EK (Vispārīgā datu aizsardzības regula), prasības attiecībā uz tām fiziskajām personām, kuras norādītas piedāvājumā.

    Aizpilda, norādot vajadzīgo
  
   <Pretendenta nosaukums>
<Personas ar pārstāvības tiesībām amata nosaukums, vārds un uzvārds, pievienojot pilnvaru, ja nepieciešams>



DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU




Pielikums Nr.2
FINANŠU PIEDĀVĀJUMS

[bookmark: _Hlk100156693]Tirgus izpētē  identifikācijas Nr. JŪ – TI 6/2023 „Apkures katla ierīkošana”
1. Piedāvājumā ir iekļauti visi iegādes, piegādes, ar uzstādīšanas veikšanu saistītie darbi un izmaksas, palīgmateriālu, mehānismu un darbaspēka, transporta izmaksas, piedāvājums sastādīts pamatojoties uz paredzamo darbu izvērtēšanu, noformēšanu, transportu, visi LR paredzētie nodokļi.
2.  Izpildītājs apzinās, ka visi radušies papildus izdevumi būs jāsedz par saviem līdzekļiem. Pasūtītājs neapmaksās uzstādīšanas gaitā radušos papildus darbus un izdevumus.
3. Izpildītājs ir pārliecinājies par visiem norādītājiem apjomiem, darbu gaitā jebkādas apjomu nesakritības ir sedzamas par Izpildītāja līdzekļiem.
4. Piedāvājums iesniegts saskaņā ar tehnisko specifikāciju/piedāvājumu, atbilstoši  3. pielikumam.

	N.P.K.
	
	 EUR

	1.
	Apkures katla ierīkošana                                             Kopā bez PVN
	

	
	PVN
	

	
	Kopā ar PVN
	




<Pretendenta nosaukums>
<Personas ar pārstāvības tiesībām amata nosaukums, vārds un uzvārds>







DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU


Pielikums Nr.3
Tehniskā specifikācija/piedāvājums
[bookmark: _Hlk135644760][bookmark: _Hlk135644874]Tirgus izpētē  identifikācijas Nr. JŪ – TI 6/2023 „Apkures katla ierīkošana”
Vispārējās prasības

Ja Pasūtītāja Tehniskajā specifikācijā norādīts konkrēts preču vai standarta nosaukums vai kāda cita norāde uz specifisku preču izcelsmi, īpašu procesu, zīmolu vai veidu, Pretendents var piedāvāt ekvivalentas preces vai atbilstību ekvivalentiem standartiem, kas atbilst Tehniskās specifikācijas prasībām un parametriem un nodrošina Tehniskajā specifikācijā prasīto darbību un funkcionalitāti. 
	Pretendentam jānodrošina apkures katla iegāde, piegāde un uzstādīšana Līguma izpildes termiņā pasūtītāja darba laikā.

I. Vispārīgie noteikumi 
Izpildītājs pasūtītāja objektā – Notekūdeņu attīrīšanas iekārtās Daugavsalā, Jēkabpilī, Jēkabpils novadā, veic jauna apkures katla iegādi, piegādi un uzstādīšanu saskaņā ar darbu apjomiem. 

1. Finanšu piedāvājumā jāiekļauj Tehniskajā specifikācijā uzrādītie darbu apjomi, kā arī visi darbi, materiāli, palīgmateriāli un mehānismi, kas nepieciešami darbu nodrošināšanai, transporta izdevumi, lai izpildītu noteikto darbu pilnā apmērā. Iekārtu ieregulēšanai, pirmajai palaišanai un apkalpojošā personāla apmācībai ir jābūt iekļautai iekārtas cenā. Apmācībām jābūt latviešu valodā. Papildus izmaksas netiek atzītas.
2. Finanšu piedāvājumā jāiekļauj izdevumi, kas saistīti ar darba aizsardzības un ugunsdrošības nodrošināšanu objektā. Izpildītājs ir atbildīgs par darbu drošības, ugunsdrošības noteikumu un iestādes iekšējās kārtības noteikumu ievērošanu Objektā.  
3.	Izpildītājs veic darbu procesa laikā bojāto vietu atjaunošanu, darba vietas sakopšanu pēc darbu beigšanas un būvgružu aiztransportēšanu no objekta un to utilizāciju.
4.	Izpildītājs objektā, izpildot tehniskajā specifikācijā noteiktos darbus, ievēro Ministru kabineta 16.06.2015. noteikumus Nr.310 “Noteikumi par Latvijas būvnormatīvu LBN 231-15 “Dzīvojamo un publisko ēku apkure un ventilācija”, spēkā esošos Latvijas Republikas normatīvos aktus un tehniskos standartus, kā arī materiālu un iekārtu ražotāju rekomendācijas un montāžas tehnoloģijas.
5.	Paredzamo darbu izpildē Izpildītājs izmanto iekārtas un materiālus, kas ir Eiropas Savienībā sertificēti vai atbilstoši deklarēti un atbilst Ministru kabineta 30.06.2015. noteikumu Nr.333 “Noteikumi par Latvijas būvnormatīvu LBN 201-15 “Būvju ugunsdrošība” prasībām.
6.	Minimālais garantijas termiņš: darbiem ir 2 (divi) gadi un iekārtai  (apkures katlam) – 1 (viens) gadi, no iekārtas uzstādīšanas un nodošanas pasūtītājam.
7.	Garantijas remonts avārijas gadījumos garantijas laikā Izpildītājam jāveic: 
-	periodā no apkures sezonas beigām līdz apkures sezonas sākumam: 2 nedēļu laikā;
-	apkures sezonā: 36 stundu laikā.
8.	Izpildītājs darbus izpilda 1.mēneša laikā no līguma parakstīšanas dienas.
9.	Darbus, kas tiek veikti objektā, kur notiek darba process, Izpildītājs saskaņo ar pasūtītāju un organizē tā, lai tie pēc iespējas mazāk traucētu objekta lietotāju darbu.
10.	Izpildītājs objektā, izpildot tehniskajā specifikācijā noteiktos darbus, ievēro darba drošības tehnikas noteikumus un ugunsdrošības prasības, kā arī Latvijas Republikas normatīvos aktus un tehniskos standartus.
11.	Pēc darbu izpildes Izpildītājs iesniedz šādu dokumentāciju:
		- Pieņemšanas nodošanas aktu
- Uzstādīto iekārtu ekspluatācijas instrukcijas Latviešu valodā;
- Apkures sistēmas pārbaudes un palaišanas aktu;
- Uzstādītā aprīkojuma pasi.

 
Prasības katlam un darbu izpildei 
      Veikt jauna malkas apkures katla uzstādīšanu, ar pieslēgšanu esošai apkures sistēmai, 
Kopējā apkurināmā platība: 3500m3. 

	Nr. p.k.
	Apraksts
	Pasūtītāja pamatprasības
	Pretendenta piedāvājums*

	1.
	Uzstādāmā katla jauda
	ne vairāk kā 199 kW
	

	2.
	Siltumapmaiņas lietderības koeficients
	ne mazāk kā 85%.
	

	3.
	Katla darba spiediens 
	ne mazāk kā 1,5 un ne vairāk kā 3,5bar
	

	4.
	Maksimālā katla darba temperatūra
	ne vairāk kā 80°C
	

	5.
	Kurināmā tips
	malka
	



Katlam ir jābūt aprīkotam ar šādām avārijas aizsardzībām:
  - siltumnesēja pārspiediena drošības vārsts, kas, pārsniedzot katla tehniskajā pasē norādīto maksimālo spiedienu, novada tvaiku un siltumnesēju ārpus katla un apkures sistēmas.
Izpildītājs atbild par precīzu darbu tehnoloģijas izvēli, saderīgu materiālu, darba rīku un mehānismu pielietošanu, kā arī par izpildāmo darbu apjomu uzmērīšanu būvdarbu veikšanai. Izpildītājam jāievērtē galveno darbu apjomu sarakstā minēto darbu veikšanai nepieciešamie materiāli un papildus darbi, bez kuriem nebūtu iespējama būvdarbu tehnoloģiski pareiza un normatīvajiem aktiem atbilstoša darbu apjomu veikšana.

Darbu apjomi

	Nr. p.k. 
	Darba nosaukums
	Mēr.
	Daudz.

	
	
	
	

	1. 
	Apkures katls (jauns) ne vairāk kā 199kW ar veidgabaliem un montāža 
	kpl.
	1

	1. 
	Katliekārtas pievienošana pie esošās sistēmas (apkures sistēmas)
	kpl.
	1

	1. 
	Skurstenis (jauns) ne īsāks par 6m DN 250 un montāža
	gb
	1

	1. 
	Palaišanas un ieregulēšanas darbu veikšana
	obj.
	1

	1. 
	Komplektā – iekārtai paredzamais sūknis, izplešanās trauks, drošības grupa
	kpl
	1

	1. 
	Akumulācijas tvertne ne mazāku par 3 tonnām
	kpl.
	1

	1. 
	Ilgmūžīgs korpuss
	kpl.
	1

	1. 
	Katla apsaitei jābūt no tērauda caurulēm - metināts
	kpl.
	1

	1. 
	Kontroles panelis 
	kpl.
	1

	1. 
	Katla sūknis
	gb.
	1

	1. 
	Dūmvada veidgabals ar tīrīšanas lūku
	gb.
	1

	1. 
	Fasondaļas (līkumi, saskrūves, pārejas, venteļi, u.c.)
	kpl.
	1


<Pretendenta nosaukums>
<Personas ar pārstāvības tiesībām amata nosaukums, vārds un uzvārds>
DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

Pielikums Nr.4
Līguma projekts
LĪGUMS
Par  apkures katla ierīkošanu 

Jēkabpilī						             Datums skatāms laika zīmogā. 
                                                                                                    
Sabiedrība ar ierobežotu atbildību “Jēkabpils ūdens”, reģistrācijas Nr.45403000395, tās valdes locekļa Artūra Smagara personā, kurš darbojas pamatojoties uz Statūtiem, turpmāk saukts Pasūtītājs, no vienas puses, un 
…, kurš rīkojas saskaņā ar … (turpmāk – Izpildītājs), no otras puses, turpmāk katrs atsevišķi – Puse, bet abi kopā – Puses, pamatojoties uz tirgus izpētes rezultātiem, noslēdz Līgumu (turpmāk – Līgums).
1. Līguma priekšmets
1.1. Pasūtītājs uzdod, bet Izpildītājs apņemas veikt apkures katla ierīkošanu (turpmāk – Darbs) Daugavsalas ielā 3, Jēkabpilī, Jēkabpils novadā (turpmāk – Objekts) saskaņā ar tehnisko specifikāciju (skat. Līguma pielikumu).
1.2. Paredzamo darbu izpildē Izpildītājs izmanto iekārtas un materiālus, kas ir Eiropas Savienībā sertificēti vai atbilstoši deklarēti un atbilst Ministru kabineta 30.06.2015. noteikumu Nr.333 “Noteikumi par Latvijas būvnormatīvu LBN 201-15 “Būvju ugunsdrošība” prasībām.
1.2. Darba izpildes termiņš ir 2023.gada …  

2. Līgumcena un norēķinu kārtība
2.1. Līgumcena ir 00,00 EUR (euro, centi). Pievienotās vērtības nodoklis (turpmāk – PVN) 21% ir 00,00 EUR (euro, centi). Līgumcenas un PVN summa (turpmāk – Līguma summa) ir 00,00 EUR (euro, centi).
2.2. Samaksu par Darbu Pasūtītājs veic Izpildītājam sekojošā kārtībā:
2.2.1. Samaksu Pasūtītājs pārskaita Izpildītājam, 14 (četrpadsmit) kalendāro dienu laikā pēc  Darba nodošanas – pieņemšanas akta parakstīšanas un Izpildītāja rēķina saņemšanas, pārskaitot rēķinā norādīto summu uz Izpildītāja bankas kontu.
2.2.2. Izpildītājs sagatavo rēķinu elektroniski un nosūta to uz Pasūtītāja e-pasta adresi: info@jekabpilsudens.lv. Elektroniski sagatavotais rēķins ir derīgs bez paraksta. Parakstot Līgumu, Pasūtītājs apliecina, ka piekrīt rēķinu saņemt elektroniski un apņemas nekavējoties ziņot izpildītājam par izmaiņām e-pasta adresē.
2.3. Līgumā 2.1.punktā noteiktā Līgumcena paliek nemainīga visu Līguma izpildes laiku, izņemot gadījumu, ja Līguma darbības laikā Latvijas Republikā tiks noteikti jauni nodokļi vai izmainīti esošie, kas attiecas uz izpildāmajiem Darbiem. 

3. Darba kvalitāte un garantija
3.1. Izpildītajam Darbam garantijas termiņš ir 2 (divi) gadi, skaitot no Darba nodošanas-pieņemšanas akta abpusējas parakstīšanas dienas. 
3.2. Garantijas termiņā Pasūtītājam ir tiesības pieteikt Izpildītājam pretenzijas par Darbu un tajā izmantoto materiālu kvalitāti, Darba un materiālu defektiem, kurus nebija iespējams konstatēt pieņemot Darbu.
3.3. Garantijas termiņā Izpildītājs ar saviem spēkiem un līdzekļiem apņemas novērst visus konstatētos defektus un trūkumus 10 (desmit) darba dienu laikā pēc Pasūtītāja rakstiska pieprasījuma saņemšanas.
3.4. Ja Izpildītājs atsakās vai nespēj novērst radušos defektus un/vai trūkumus, Pasūtītājam ir tiesības pēc saviem ieskatiem pieaicināt citus speciālistus šādu defektu un trūkumu novēršanai. Tādā gadījumā Izpildītājs sedz visus ar defektu un trūkumu novēršanu radušos izdevumus Pasūtītājam. Izpildītājs šādus izdevumus Pasūtītājam apmaksā 5 (piecu) darba dienu laikā no rēķina saņemšanas dienas.
3.5. Garantijas termiņš: apkures katlam – 1 (viens) gads, no skaitot no Darba nodošanas-pieņemšanas akta abpusējas parakstīšanas dienas. 
3.6.	Garantijas remonts avārijas gadījumos garantijas laikā Izpildītājam jāveic: 
-	periodā no apkures sezonas beigām līdz apkures sezonas sākumam: 2 nedēļu laikā;
-	apkures sezonā: 36 stundu laikā.

4. Pušu saistības
4.1. Izpildītāja pienākumi:
4.1.1. nodrošināt Darba izpildi Līgumā noteiktajā termiņā, apjomā un kvalitātē;
4.1.2. Darba izpildē iesaistīt tikai kvalificētu personālu;
4.1.3. atbildēt par savu no Līgumā izrietošo saistību neizpildi vai nekvalitatīvu izpildi Līgumā un normatīvajos aktos noteiktajā kārtībā un apjomā;
4.1.4. nekavējoties pēc Darba izpildes par saviem līdzekļiem izvest no Objekta inventāru un darba rīkus, kas bija nepieciešami Darba veikšanai;
4.1.5. pēc Pasūtītāja uzaicinājuma piedalīties trūkumu akta sastādīšanā un novērst Pasūtītāja norādītos trūkumus Darba izpildē;
4.1.6. nenodot uzlikto pienākumu izpildi trešajām personām, kā arī neizpaust Līguma izpildes laikā iegūto informāciju par Pasūtītāju, kā arī neizmantot ar Līguma izpildi saistīto informāciju komerciāliem nolūkiem;
4.1.7. izturēties saudzīgi pret Pasūtītāja īpašumā esošajām materiālajām vērtībām, kā arī atbildēt par sekām, kas iestājas, neievērojot šo noteikumu, t.sk., atlīdzināt Pasūtītājam visus radušos tiešos zaudējumus;
4.1.8. nodrošināt Darbu izpildes laikā radušos būvniecības atkritumu apsaimniekošanu, ieskaitot izvešanu, atbilstoši Atkritumu apsaimniekošanas likumam un citiem spēkā esošajiem normatīvajiem aktiem. 
4.2. Pasūtītāja pienākumi:
4.2.1. nodrošināt Izpildītājam piekļuvi Objektam Darba veikšanai; 
4.2.2. pieņemt Darbu, ja tas ir veikts kvalitatīvi, atbilstoši Līguma noteikumiem un spēkā esošajiem normatīvajiem aktiem;
4.2.3. samaksāt par kvalitatīvi, atbilstoši Līguma noteikumiem, veiktu Darbu;
4.2.4. sastādīt trūkumu aktu, ja Darbs neatbilst Līguma noteikumiem;. 
4.3. Pasūtītājam ir tiesības jebkurā laikā veikt Darba izpildes kontroli Objektā un pieprasīt no Izpildītāja atskaiti par Darba izpildes gaitu.

5. Darba nodošanas – pieņemšanas kārtība
5.1. Izpildītājs 3 (trīs) darba dienu laikā pēc Darba pabeigšanas Objektā sagatavo un iesniedz Pasūtītājam Darba nodošanas-pieņemšanas aktu 2 (divos) eksemplāros.
5.2. Pasūtītājs 5 (piecu) darba dienu laikā pēc Darba nodošanas-pieņemšanas akta un izpildu dokumentācijas saņemšanas veic Darba pārbaudi un paraksta nodošanas-pieņemšanas aktu. Ja, pieņemot Darbu, Pasūtītājs konstatē, ka tie nav izpildīti pienācīgā kvalitātē un/vai apjomā, vai arī izpildījums nav atbilstošs Līgumam vai spēkā esošajiem normatīvajiem aktiem, Pasūtītājs neparaksta Darba nodošanas-pieņemšanas aktu, bet sastāda trūkumu aktu, norādot konstatētos trūkumus un to novēršanas termiņu. Pēc trūkumu novēršanas Pasūtītājs atkārtoti pārbauda Izpildītāja veikto Darbu un, atzīstot to par izpildītu, paraksta Darba nodošanas-pieņemšanas aktu.
5.3. Jautājumu par Līguma 5.2.punktā minētajā trūkumu aktā norādīto neatbilstību pamatotību izlemj Pušu pārstāvji trūkumu akta sastādīšanas brīdī. Ja pārstāvji nevar vienoties, Pusēm ir tiesības pieaicināt neatkarīgu ekspertu, kura pakalpojumu apmaksā Izpildītājs, ja tiek konstatēts, ka konstatēto neatbilstību rašanās iemesls ir Izpildītāja vaina. Ja neatkarīgais eksperts konstatē, ka neatbilstības nav, neatkarīgā eksperta pakalpojumu apmaksā Pasūtītājs.

6. Pušu mantiskā atbildība
6.1. Ja Izpildītājs kavē Darba izpildes termiņu, Izpildītājs maksā līgumsodu 0,1% (nulle, komats, viena procenta) apmērā no Līgumcenas par katru nokavēto kalendāro dienu, bet ne vairāk kā 10% (desmit procenti) no Līgumcenas.  Līgumsodu Izpildītājs samaksā 10 (desmit) darba dienu laikā pēc Pasūtītāja rēķina par līgumsodu saņemšanas dienas. 
6.2. Ja Pasūtītājs kavē Līgumā noteikto samaksas termiņu Izpildītājam, Pasūtītājs maksā līgumsodu 0,1% (nulle, komats, viena procenta) apmērā no kavētā maksājuma summas par katru nokavēto kalendāro dienu, bet ne vairāk kā 10% (desmit procenti) no tās. Līgumsodu Pasūtītājs samaksā 10 (desmit) darba dienu laikā pēc Izpildītāja rēķina par līgumsodu saņemšanas dienas.
6.3. Pasūtītājam ir tiesības ieskaita kārtībā samazināt maksājamo naudas summu par izpildīto Darbu tādā apmērā, kāda ir Līguma 6.1.punktā noteiktajā kārtībā aprēķinātā līgumsoda summa.
6.4. Izpildītājs uzņemas atbildību par riskiem, kas var rasties Darba izpildes gaitā Pasūtītājam, ieskatot normatīvo aktu neievērošanu vai pārkāpšanu, par laika periodu no Darbu uzsākšanas līdz Darbu pabeigšanai.

7. Fizisko personu datu apstrāde
7.1. Puses apzinās, ka Līguma izpildes ietvaros var rasties nepieciešamība savstarpēji apmainīties ar informāciju, kas satur personas datus (piemēram, Pušu pārstāvju un/vai kontaktpersonu, atbildīgo darbinieku identificējošā un kontaktinformācija). Šādā gadījumā katra no Pusēm ir uzskatāma par patstāvīgu pārzini savā rīcībā esošu datu apstrādei, tā apņemas datus apstrādāt atbilstoši spēkā esošajiem normatīvajiem aktiem un otrai Pusei dati tiek nodoti Pusei likumīgu interešu ietvaros, lai nodrošinātu Līguma kvalitatīvu izpildi, izpildītu normatīvo aktu prasības vai realizētu citas likumīgas attiecīgās Puses intereses.
7.2. Puse, kura nodod kādas personas datus otrai Pusei, apņemas informēt šo personu (piemēram, kura norādīta kā atbildīgā persona vai pārstāvis) par:
7.2.1. to, ka tās personas dati ir tikuši apstrādāti;
7.2.2. otras Puses nosaukumu, kontaktinformāciju un mērķiem, kādiem nodotie dati varētu tikt izmantoti, tas ir,  Līguma saistību izpildei vai likumīgai interešu realizēšanai;
7.2.3. iespēju vērsties pie attiecīgās Puses, lai iegūtu papildu informāciju vai realizētu savas kā datu subjekta tiesības. 

8. Līguma noteikumu grozīšana un izbeigšana
8.1. Līguma spēkā stāšanās datums ir tā parakstīšanas datums (pēdējā pievienotā droša elektroniskā paraksta  un tā laika zīmoga datums).
8.2. Pasūtītājam ir tiesības paziņojuma kārtībā, 10 (desmit) dienas iepriekš brīdinot Izpildītāju, vienpusēji izbeigt Līgumu šādos gadījumos: 
8.2.1. ja Līguma izpildes laikā noskaidrojas, ka Izpildītājs nav spējīgs veikt Darbu atbilstoši Līgumam;
8.2.2. ja atkārtoti tiek konstatēti nekvalitatīvi vai līdz galam nepadarīti Darbi, trūkumi vai neatbilstība Pasūtītāja prasībām;
8.2.3. ja Darba izpildes laikā Izpildītājs pārkāpj darba drošības, ugunsdrošības, apkārtējās vides aizsardzības noteikumus Objektā;
8.2.4. Izpildītāja Darba izpildes termiņa kavējums pārsniedz 20 (divdesmit) dienas;
8.2.5. ir pasludināts Izpildītāja maksātnespējas process vai iestājušies citi apstākļi, kas liedz vai liegs Izpildītājam turpināt Līguma izpildi saskaņā ar Līguma noteikumiem vai kas negatīvi ietekmē Pasūtītāja tiesības, kuras izriet no Līguma;
8.2.6. Izpildītājs ir nodarījis zaudējumus Pasūtītājam, un tie pārsniedz 10% (desmit procentus) no Līgumcenas;
8.2.7. ja Izpildītājs  ir patvaļīgi pārtraucis Līguma izpildi, tai skaitā,  ja Izpildītājs nav sasniedzams juridiskajā adresē.
8.3. Izbeidzot Līgumu Puses sastāda Darba nodošanas – pieņemšanas aktu par faktiski izpildīto Darbu apjomu un vērtību un veic savstarpējos norēķinus.

9. Strīdu izšķiršanas kārtība
9.1. Visus strīdus šī Līguma sakarā Puses risina sarunu ceļā, noformējot to rakstveidā un parakstot Pusēm. 
9.2. Ja 30 (trīsdesmit) dienu laikā Puses sarunu ceļā nepanāk vienošanos, tad strīdu izskata Latvijas Republikas tiesā saskaņā ar Latvijas Republikas normatīvajiem aktiem.

10. Nepārvarama vara
10.1. Puses tiek atbrīvotas no atbildības par pilnīgu vai daļēju Līgumā paredzēto saistību neizpildi, ja šāda neizpilde ir notikusi nepārvaramas varas iestāšanās rezultātā pēc Līguma parakstīšanas dienas, kuru nebija iespējams ne paredzēt, ne novērst. Nepārvarama vara ietver sevī notikumus, kuri ir ārpus Pušu kontroles un atbildības.
10.2. Puse, kas nokļuvusi nepārvaramas varas apstākļos, nekavējoties informē par to otru Pusi rakstiski 3 (trīs) darba dienu laikā pēc nepārvaramas varas iestāšanās.
10.3. Ja minēto apstākļu dēļ Līgums nedarbojas ilgāk par 3 (trīs) mēnešiem, katrai Pusei ir tiesības atteikties no Līguma izpildes, par to rakstveidā brīdinot otru Pusi vismaz 15 (piecpadsmit) dienas iepriekš, šajā gadījumā neviena no Pusēm nevar prasīt atlīdzināt zaudējumus, kas radušies šī Līguma laušanas rezultātā.

11. Citi noteikumi
11.1. Visos ar Darba izpildi saistītajos jautājumos Izpildītājs sadarbojas ar Pasūtītāja atbildīgo darbinieku.
11.2. Ja kāds no Līguma noteikumiem zaudē spēku normatīvo aktu grozījumu gadījumā, ir pretlikumīgs, tas neietekmē pārējo Līguma noteikumu spēkā esību, likumību vai izpildi. Šādā gadījumā Pusēm ir pienākums piemērot spēkā esošo normatīvo aktu prasības.
11.3. Ja kādai no Pusēm tiek mainīts juridiskais statuss, Pušu amatpersonu pārstāvības tiesības, atbildīgie darbinieki (kontaktpersonas), vai kāds no Līgumā minētajiem Pušu rekvizītiem, Puse 3 (trīs) darba dienu laikā par to paziņo otrai Pusei uz tās oficiālo elektroniskā pasta adresi. Pušu oficiālās elektroniskā pasta adreses ir norādītas Līguma  “Pušu rekvizītu un paraksti”.  Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot šajā Līgumā esošo informāciju par otru Pusi.
11.4. Visa Pušu savstarpējā sarakste Līguma priekšmeta sakarā, kā elektroniskā, tā papīra formā, nepieciešamības gadījumā var kalpot par pierādījumiem. Pasūtītājs un Izpildītājs savstarpējā sarakstē izmanto oficiālās elektroniskā pasta adreses.  
11.5. Puses vienojas, ka pa pastu, elektroniski vai citādā veidā nosūtīto dokumentu un paziņojumu saņemšanai, tās vadīsies pēc Paziņošanas likumā noteiktajiem termiņiem
11.6. Līguma izpildes kontrolei, Darba nodošanas – pieņemšanas aktu sagatavošanai un parakstīšanai, trūkumu aktu sagatavošanai un parakstīšanai, operatīvai tehnisku un organizatorisku jautājumu risināšanai, Puses pilnvaro savus atbildīgos darbiniekus (kontaktpersonas):
11.6.1. Izpildītāja atbildīgais darbinieks: Ainārs Joksts, tālrunis Nr. +371 29992108, elektroniskā pasta adrese: ainars.joksts@inbox.lv;
11.6.2. Pasūtītāja atbildīgais darbinieks: .., tālrunis: +371 …, e-pasta adrese:...
11.7. Līgums kopā ar pielikumu ir parakstīts ar drošu elektronisko parakstu un satur laika zīmogu. Līgumam tā parakstīšanas brīdī ir pievienots viens pielikums: “Tehniskā specifikācija/piedāvājums”. 

Pušu rekvizīti un paraksti
	Pasūtītājs: 
SIA “Jēkabpils ūdens”
Reģistrācijas Nr. 45403000395
PVN maksātāja Nr. LV45403000395
Jaunā iela 60, Jēkabpils, LV-5201
Banka: AS SEB banka 
Kods: UNLALV2X
Konts: LV80UNLA0009000508309
	
	Izpildītājs:
SIA “,,,”
Reģistrācijas Nr. 
PVN maksātāja Nr. LV
…
Banka:  
Kods: 
Konts: 

	E-pasta adrese: info@jekabpilsudens.lv

Valdes loceklis 
	
	E-pasta adrese: 

…

	/A.Smagars/ 





	
	/…/



DOKUMENTS PARAKSTĪTS AR DROŠU ELEKTRONISKO PARAKSTU 

